Lilingon pa ba ako o di na?
Nagsimula ako bilang Mob reporter sa Fox 29 no'ng 1994.
Maraming beses ko ring na-cover si Joey Merlino.
Natapos man ang parole ni Merlino, di pa rin siya nawawala sa spotlight.
Nasangkot sa isang nakaw na Lamborghini ang isang miyembro ng Merlino Mob.
Merli… May truck. Teka lang.
Madalas na nasa headline si Joey Merlino dahil para siyang action star.
Magandang manamit. Nadadala niya ang sarili nang maayos.
May ere.
Joe, kumusta at tapos na ang parole mo?
-Mabuti. Pupunta kami sa Disney World. -Pupunta kayo sa Disney World?
Siya ang tipo na pag dumating, lahat nakatingin sa kanya.
Sa nightclub, di na niya kailangang pumila pa.
Makakapasok agad si Joey Merlino.
Naging parang celebrity si Joey.
Di takot si Joey sa camera, di rin takot sa reporter.
Siya ang panalo sa bawat palitan ng mga salita.
Minsan, sabi ko, "Joe, may hit ka raw."
Kalahating milyon daw ang halaga.
Napatigil siya at sabi niya,
"Ako na lang ang papatay sa sarili ko."
Wala siya talagang kupas.
Alam niya kung paano makipaglaro sa paligid at media.
Matalino siya talaga pagdating sa pagiging gangster.
Kung nahulaan mo na sa araw bago mag-Thanksgiving,
mamimigay ng 500 turkey, maniniwala ka ba sa kanila?
Oo.
Gusto ng media na may tumatayong don sa lugar
na nag-aalaga sa mga tagaroon.
Bebenta rin kasi ang kuwento para sa mga diyaryo.
Pero sa FBI, isa siyang mobster, hindi pilantropo…
at dapat siyang pigilan.
'Yong mga batang palaboy, walang-wala sila.
Palagi akong nagbibigay sa mga tao. Kaya di ako masamang tao, tama?
Nagsimula ako bilang isang pulis
na may partner na aso.
Masaya, sa totoo lang.
Tinutugis ang mga masasama sa lansangan.
Pero sumali ako sa FBI dahil gusto kong imbestigahan ang organized crime.
Nang makulong si Stanfa,
matindi ang pag-aalala
tungkol kay Merlino at sa young guns na nasa lansangan pa rin.
Illegal bookmaking, illegal loan-sharking,
pagbebenta ng drugs, pagpatay.
Ako at ang team ko ang inatasan
na arestuhin at paalisin sila sa lansangan.
May mga asset kami na nagmamanman kay Joey palagi.
Kumukuha ng impormasyon kung saan pumupunta si Joey,
sino'ng mga nakakasama niya, at kung kaya pa,
ano'ng mga ginagawa niya.
Ang isyu ay ayaw nang bumalik ni Joey Merlino sa kulungan.
Walang may gusto no'n.
Kaya napakahirap niyang bantayan.
9-5-7.
Palagi silang nakatingin sa salamin, sa back mirror,
lagi rin sa side mirror.
Nagmamaneho siya ng kotse, tapos biglang kakabig.
Pag binigla mo 'yong kabig, alam niyang sinusundan mo siya.
Napakahirap hulihin ni Joey, ang hirap niyang mautakan.
Parang alam na alam na niya ang gagawin mo.
Napakamadiskarte at napakasuwerte rin.
Pag nagsama 'yang dalawa, nakakatakot na talaga.
Hinahanda namin ng team ko ang isang RICO case.
Naniniwala kaming sangkot si Merlino
sa isang racketeering-influenced corrupt organization.
Una, kailangang mapatunayan na may organisasyon nga.
Tapos, papatunayang may korapsiyon sa mga gawain nila.
Wala kaming masyadong usad sa pagkuha ng impormasyon sa loob.
Naisipan naming kunan ng video
ang mga pumapasok at lumalabas sa Avenue Cafe.
Tambayan ni Joey 'yong Avenue Cafe
kung saan nagbebenta siya ng sigarilyo at iba pa.
Naglalaro kami dati ng baraha o dice sa back room.
Do'n din nag-aasaran at nagkakantiyawan ang tropa.
Gano'n lang 'yon.
Di dahil tambayan 'yon ay wala nang nangyayaring kalokohan.
Araw-araw, labas-pasok ang associates ni Joey do'n.
Sina Angelo Lutz, Danny D'Ambrosia, Stevie Mazzone, George Borgesi.
Marami pa sila.
Dahil sa camera sa Avenue Cafe, nakikita namin
kung sino ang mga nakakasama ni Joey at kung gaano kadalas.
Para umandar ang RICO case,
kailangang mapatunayang may organisasyon nga.
Pag naipakita na siya ang boss
at maraming nakakakilala at nirerespeto 'yon,
'yan na ang pinakaimportanteng ebidensiya.
Pero wala kaming nakukuhang ebidensiya.
Kaya sobrang hirap lang.
Meron kang mga batang lumaking magkakasama,
magkasama sa hirap, sa eskuwelahan, sa mga sayawan.
Namatayan sila at pinagdaanan nila 'yon nang magkakasama.
Solid 'yong samahan nila. Di 'yon masisira ng gobyerno.
Si Joey Merlino at 'yong mga kasama niya…
Alam nila ang dahilan sa nangyari sa mga kasamahan at kapamilya nila
bago sila makulong dati.
At natuto sila mula ro'n.
Naging maingat sila sa mga usapang negosyo
at kung sino ang kakausapin nila.
Gusto ng FBI na meron silang witness
na mobster dati at kaya nilang pabaligtarin.
At do'n na lumapit…
ang FBI kay Ron Previte.
Nagtrabaho si Previte sa mga casino sa Atlantic City bilang security officer.
Kalaunan, nasesante siya dahil sa pagnanakaw.
Dahil sa pangingikil niya, inaresto siya
ng New Jersey State Police.
Sabi mo, halos lahat ng krimen ginagawa mo.
Ano'ng ibig mong sabihin do'n?
Di naman ako tumututok sa isa lang, halos lahat ng krimen nagawa ko na.
Naisip namin na gawin siyang cooperating witness.
Bilang nagtatrabaho sa US Attorney's Office,
kilala ko kung sino talaga si Ron Previte.
Isa siyang kriminal talaga.
Pero magagamit namin siya para makakuha ng ebidensiya laban kay Joey Merlino.
Nakipagkita ako kay Previte sa labas lang ng Hammonton sa South Jersey.
At naalala ko,
nang pumasok siya, na napakalaki niyang tao.
Medyo brusko si Previte.
Di siya basta-basta, sanay sa lansangan.
Siya 'yong masasabi mong tuso.
Inalok namin siya ng kontrata na tingin namin ay sapat lang,
$2,000 kada linggo kapalit ng pagsuot niya ng wire,
pangangalap ng ebidensiya para sa 'min
ng iba't ibang gawain ng Philadelphia Mob.
Malalagay siya sa alanganin.
Alam niya 'yon. Alam namin 'yon.
Pero, pumayag din siya.
Bakit kamo?
Dahil ayaw niyang makulong at 'yong pera ang habol niya.
Ang problema lang, silang dalawa ni Merlino,
ay di ganoong ka-close.
Medyo duda si Merlino kay Previte.
May mga hadlang siyang kailangang lampasan.
Walang tiwala si Joey kay Ron Previte. Walang nagtitiwala kay Ron Previte.
Kung may taong di ka pagkakatiwalaan, siya na 'yon.
Pero may mga nakikipagnegosyo pa rin kay Ron Previte dahil kikita sila.
Si Ron Previte, hustler siya. Marunong sa diskarte.
Para naman kay Joey Merlino, pera lang ang mahalaga.
Ang plano ay malapitan ni Previte si Merlino
para makuha ang tiwala ni Merlino sa pamamagitan ng respeto.
'Yon lang ang mahalaga kay Joey,
pera lang at ang iniisip ng iba na mataas ang reputasyon niya.
Binigyan namin si Ron ng Rolex Submariner na relo
na may diamonds sa paligid
para iregalo kay Merlino bilang pagpapakita ng respeto.
Kinagat naman ni Joey ang pain.
Inimbitahan ni Merlino si Previte para pag-usapan ang negosyo.
Pakiramdam ko, sa wakas, umuusad na rin kami.
Kaya, pinalaki pa ng FBI 'yong team.
Nagpunta ako sa Philadelphia
at in-assign nila ako sa Organized Crime Squad.
27 years old ako no'n, unang araw ko sa FBI.
Para akong nasa pelikula.
Sabi ng isang agent, "Makikipagkita kami kay Previte.
"Makikipagkita siya kay Joe Merlino. Lagyan natin ng wire si Ron."
Bago pa lang si Titcombe.
Naisip ko na magandang pagkakataon na i-wire si Previte
para makita ni Titcombe na di ito mula sa librong inaaral sa Academy.
Ito ang ginagawa namin araw-araw.
Kaya pumasok ako sa kuwarto niya, naka-bathrobe at boxers siya.
Naka-jockstrap siya.
Mga nasa six feet si Ron, nasa mga 320 pounds, at kalbo.
Nakatayo siya nang ganito,
bukas ang bathrobe at sabi, "Sino'ng batang 'to?"
Naglagay ako ng tape mula sa pusod papunta sa dibdib niya,
nilagay ang recorder sa jockstrap,
at tumingin-tingin sa paligid, "Totoo ba 'to?
"Ganito ba? Baka naman niloloko lang ako?"
Mukhang 'to na nga ang FBI.
Nakipagkita si Ron kay Merlino sa Avenue Cafe.
Nagsimula silang mag-usap tungkol sa negosyo.
Anumang duda na meron si Merlino kay Previte, nawawala na 'yon.
Kasama sa meeting si Previte. Nakataas ang mga paa niya sa mesa.
Tumingin siya sa baba.
May nakita siyang recording device
na nakalawit sa ilalim ng pantalon niya,
na kitang-kita ng sinumang titingin.
Napakadelikado no'n
dahil pag nalaman nila na nakikipagtulungan siya,
siguradong mapapatay nila siya.
Nang walang kaabog-abog,
nagde-kuwatro siya at ibinaba ang mga paa sa sahig,
para matakpan 'yon nang tuluyan.
Matinding lakas ng loob ang kailangan para magawa 'yon.
Sa dulo ng meeting, sinabihan siya ni Merlino
na may mga nakaw na bisikleta at baby formula
at tinanong niya si Previte kung mabebenta niya 'yon.
May mga tao sila na nanloloob sa rail yard sa South Philadelphia
at nagnanakaw ng shipping containers.
Wala silang alam sa laman ng mga container.
Ikakabit lang nila sa trailer 'yon at tatakas na.
May bentahang nangyari.
Binalikan ni Previte si Merlino na may sobre, "Ito ang parte mo."
Ngayon, kumpiyansa na si Joey sa kanya.
Si Merlino na ang nag-uutos kay Previte na bumili ng mga nakaw na gamit.
Isang ebidensiya 'to para mahatulan sina Merlino at iba pa
sa pagkakasangkot sa racketeer-influenced corrupt organization.
Maganda ang nangyari.
Mas pinagkakatiwalaan na ni Merlino si Previte.
Mukhang konting panahon na lang
at may mababanggit na si Merlino kay Previte na mas seryosong usapin.
Isang araw, nagkita sina Ron at Merlino.
Pagkagaling niya sa meeting,
may ipinakilala raw si Joey sa kanya na tauhan sa Boston.
Si Bobby Luisi.
Si Bobby ang isa sa mga malalaking tao sa Mob.
Konektado si Bobby sa droga.
Kilala si Bobby Luisi sa pagbebenta ng bawal na gamot.
Naniniwala kami na nagbebenta pa rin siya.
Ba't gusto ni Merlino na makipag-deal si Previte kay Luisi?
Dahil kaya ni Luisi na ibenta ang cocaine.
Ba't importante 'yon? Dahil pagkakakitaan 'yon ni Merlino.
Nang nabanggit 'yon ni Joey,
sa isang matalinong banat ni Previte,
ang isinagot niya kay Joey,
"Maganda 'yan. May kilala rin ako sa Boston."
Sinabi niya 'yon para makapagtanim kami ng undercover agent.
Tumawag si John Terry.
Sabi niya, "Pagkakataon na natin 'to.
"Pagkakataon na para makasuhan
"si Luisi sa Boston at si Merlino sa Philadelphia."
Big-time talaga ang dalawang pangalan na 'yon sa FBI.
Sumipa ang adrenaline ko at sabi ko, "Oo nga.
"Ano'ng gagawin natin?"
Ang setup, si Luisi ang magbebenta ng cocaine kay Mike McGowan
at si Luisi ang magbibigay ng pera kay Merlino.
'Yon ang magdadawit kay Merlino sa pagbebenta ng droga kay McGowan.
Ang cover story, si Mike ay isang import-export guy,
na code para sa "May droga ako. May mga nakaw na gamit din."
Parang ganito 'yan, kahit ano'ng gusto mo, meron dito.
May negosyo ako sa Logan Airport.
'Yong Irish International Office.
Dahil daw Irish goods ang mga hawak ko,
pinuno namin 'yon ng bandila ng Ireland, dolls, at leprechauns.
Nakakaumay rin 'yong Irish stuff.
No'ng naghahanda kami para sa unang meeting,
dumating 'yong technical squad sa opisina ko
at nag-wire ng audio at video.
Inilagay 'yong camera sa likod ng mesa sa loob ng orasan.
Pwede nang makuha sa video 'yong wise guys.
Napakalinaw at madali nang makilala ang mga tao.
Para sa audio naman, bibihira ang mga pagkakataong tulad nito.
Sa unang meeting, sobrang importante no'n,
dahil parang audition ang ginawa ko sa harap nila.
At kung pumalpak ako sa audition,
isang araw pa lang sa Boston, uwian na.
Pag pumalpak ang unang meeting, di lang matitigil ang operation
kundi malalagay ang buhay nina Previte at Mike McGowan
sa panganib.
-Baligtad dapat 'yan… -Oo.
Parang nasa tightrope ka at walang safety net.
Madulas ka lang, pwede kang mamatay.
May kompanya ako. Lehitimong import-export.
Bumibisita si Ron dito paminsan-minsan.
May mga deal kami nitong nakaraang buwan na nakatulong sa amin pareho.
Kinukumbinsi ko sila na maayos kong nakatrabaho si Previte.
Marami kaming kinita sa Philadelphia at pwede naming magawa 'yon sa Boston.
Magsama kayo.
Anuman ang sabihin niya, siya ang ka-deal n'yo, okay ba?
Kahit ano man ang gawin niya, okay?
Sa puntong 'yon, sinabihan ako nina Luisi at Previte
na lumabas ng kuwarto para makapag-usap silang dalawa.
-Gusto mo ng makakain? -Oo ba.
Kakausapin ko lang ang tropa ko.
Kabadong-kabado ako no'n.
Ang daming tumatakbo sa isip ko.
Paranoid siya. Takot siya. Kabado siya.
Siya ay…
Minsan nakakabuti ang paranoia.
Nag-usap sila ng mga limang minuto.
Tapos, bumalik ako.
Sabi niya…
Kasama mo kami. Wala kang dapat alalahanin.
"Kasama mo kami."
Sa Mafia, 'yong "Kasama mo kami" ay napakahalagang pahayag.
Sinasabi niya, "Nagtatrabaho ka para sa 'kin, ako ang bahala sa 'yo."
Sa loob-loob ko, "Boom."
'Yon ang gusto naming mangyari.
Oras na para simulan ang operation at magsimula nang makipag-deal.
Nasa loob na si Mike
at tuloy-tuloy na ang pag-abante namin.
Kumusta ba?
Alam mo na, gano'n pa rin.
Ready na kami sa susunod na gagawin.
Ipapasok na namin ang cocaine deal.
Bobby, may mga tinawagan na ako.
May kilala ako na may diamonds.
A, diamonds.
Mga 60,000 hanggang 70,000 daw ang halaga no'n.
Sabi ko kay Luisi na gusto ng tao na nagbigay sa akin ng diamonds
na ipagpalit 'yon hindi sa cash kundi sa cocaine.
Ito ang unang load. Mga 16 G ito.
Mga tatlong brick daw ang inaasahan niya.
-Gusto niyang mag-swap? -Gusto niyang mag-swap.
Gusto niyang mag-swap.
Tatlong brick daw para sa diamonds.
Slang 'yong tatlong brick para sa tatlong kilo ng cocaine.
Pwede ba kitang makausap?
Nagdedelikado kami.
Sinundan ko siya sa labas pababa sa hagdanan.
Kailangan mong intindihin na sa huling tatlong taon,
higit isang dosena ng mga tauhan ko ang nawala dahil dito.
Ang laki ng epekto no'n sa 'kin. Gets mo ba?
Ayoko nang madamay pa sa ganyan.
Mahalaga 'yong meeting na 'yon.
Kung papalpak 'yon, malaki ang mawawala.
-Alam ko 'yong peligro. -Mabuti.
Grabe talaga kapag sumabit ka.
Pero may mga puti akong kakilala sa suburbs na may gusto nito.
Kung ano man 'yang gusto mong gawin, God bless you na lang.
Sana kumita ka ng milyones.
Ayoko lang na madawit d'yan.
Sablay lang 'yon.
Hindi natuloy 'yong deal.
Ginawa namin ang lahat para matuloy lang
pero kung di ko magagawa ang trabaho ko, tapos na kami.
Hindi na natuloy 'yong cocaine deal.
Isang malaking butas 'yon sa plano namin sa operation.
Doon na nag-three-way call si Previte
kasama sina Luisi sa Boston at si Merlino sa Philadelphia
para lang matuloy ang usapan.
All-in na kami para sa meeting na 'yon.
Hello?
-Uy, pare. Kumusta na? -Uy, kumusta?
Teka lang. Tatawagan ko lang 'yong isa pa.
Hello?
-Uy, pare. -O, pare?
-Kumusta na ba? -Ano'ng meron?
May kaibigan ako sa kabilang linya.
-Talaga? Sige, pare. -Oo.
Magagawa mo ba ang kaya mong gawin para sa kanya?
Oo, sige. Pwede 'yan.
Magagawa mo ba ang kaya mong gawin para sa kanya?
"Magagawa mo ba ang kaya mo para sa kanya?"
Undercover agent namin 'yon, si Mike McGowan.
Sa tanong na 'yon ni Joey Merlino,
go signal 'yon para matuloy ang drug deal.
Naka-code 'yong salitang ginamit
pero napakalinaw rin no'n para sa FBI agents at mobsters.
Nagbigay ng green light si Merlino sa drug deal.
Dahil sa sinabing 'yon ni Joey, sangkot na siya rito.
Nangyari 'yong phone call no'ng 28.
No'ng April 30,
nakaupo lang ako sa opisina ko
nang may kumatok sa pinto.
Di ko kilala 'yong tao.
Ipinadala raw siya ni Luisi.
Hay, grabe lang ang trapik.
Nang nagpakilala siya, siya raw si Bobby Carrozza.
Nakilala ko agad ang pangalan dahil sa tatay niya
na nasa Mob din.
Magkita tayo sa loob ng isang oras.
Okay.
-Okay? -Bye.
Okay, bye.
Sige.
Sayang talaga at may bintana ka d'yan.
Nagkomento siya tungkol sa bintana.
Nag-iingat lang siya.
Inilagay niya 'yong briefcase sa mesa ko
at binuksan 'yon.
-Pwede ko bang iabot na lang 'to? -Oo.
Ayos ba?
May dalawang package sa loob, dalawang kilo ng cocaine.
Okay, 'yan siguro ang code. May ibig sabihin ba ang 215?
215, Philadelphia.
Parehong may 215 na nakasulat.
215 ang area code ng Philadelphia.
Sa pagkakaalam ko, bilang FBI agent,
parang pinirmahan na rin ni Joey Merlino ang mga 'yon.
Halatang di 'to ang unang beses mo.
Ayos ang trabaho mo. Gusto ko ang ginawa mo.
-Siyempre naman. -Ayos, a.
Pulido ang magiging trabaho natin.
Nasa video lahat ng 'yon.
Nakuha na ang cocaine, tapos na 'yong deal at sarado na.
Pero kung gano'n lang, di pa rin 'yon sapat, e.
Pwedeng maging matibay na ebidensiya 'yong surveillance video.
Pero hindi si Luisi ang humawak sa droga o pera.
Kaya di pa rin sasapat para maiugnay siya rito.
Sa Philadelphia,
may mga hindi pa nalulutas na mabibigat na krimen
na sinusubukan naming makakuha ng impormasyon…
Para rin makita kung konektado si Joey Merlino sa kanila.
May nasagap kami tungkol sa kasama niya sa Mob na si Ralph Natale,
na nakalaya matapos makulong ng 15 taon dahil sa drug conviction.
Naging magkasama sina Natale at Merlino sa kulungan.
May balak sila
na sila ang maghahari sa Philadelphia Mafia.
Si Joey Merlino ay nasa ilalim ni Ralph Natale.
Nakuha ni Ralph Natale ang basbas mula sa five families
na palitan si Stanfa.
Pero si Joey Merlino,
ang tunay na makapangyarihan.
Tungkol kay Joe, pwede kang tanungin?
Mabait na bata 'yang si Joe. 'Yan lang ang masasabi ko.
Kung nasa alanganin man ako,
si Joe ang gusto kong makasama.
Si Ralph Natale ang boss at si Joey Merlino ang underboss.
Pero tulad ng ibang puppet,
si Joey naman talaga ang may kontrol na di alam ni Ralph.
Wala rin siyang loyalty kay Joey.
Habang minamanmanan pa rin namin si Merlino,
nag-author ako ng 18 na magkakasunod na affidavits
para i-wiretap si Ralph Natale.
Bilang tech agent,
may lisensiya kang manloob.
Kaya kung may makakakita man,
di mo alam ang pwedeng mangyari.
'Yong apartment ni Ralph Natale,
nasa high-rise building 'yon.
Nasa top floor siya. Penthouse ang tawag nila.
Nasa Atlantic City si Ralph
at inaasahan nila na magdamag siyang nando'n.
Ang trabaho namin, palihim na pumasok
para maglagay ng mic sa sala niya.
'Yong lock guys, nabuksan nila 'yong pinto.
May pusang agad-agad na tumakbo sa pinto.
Sa huling segundo,
nagawa ng isa sa lock guys na harangin 'yong pusa.
Kundi, baka hinabol namin 'yon sa buong building.
Di 'yon maganda kung sakali.
Inilalagay na namin do'n 'yong mga mic.
Tapos, sinabi sa amin ng surveillance agent,
"Kailangan nang umalis.
"Pabalik na si Natale."
Wala na kaming oras.
Tumigil na ang lahat at nagsimulang alisin 'yong mga bakas.
Kailangang makaalis bago siya dumating.
May nakuha kaming ilang snippets ng pag-uusap mula sa mga wiretap.
Nalaman namin na si Natale at ang son-in-law niya
ay gumagawa at nagbebenta ng methamphetamine.
Di kaya ng audio na idawit si Merlino
pero may development na rin kami dito.
Nagdesisyon na kaming arestuhin si Natale.
Ibinalita ng FBI ang pag-aresto sa Philadelphia, South Jersey,
sa La Cosa Nostra boss na si Ralph Natale,
para sa methamphetamine sales conspiracy
na sangkot ang limang iba pa na kilalang mga gangster.
'Yong pagkakasangkot ni Ralph sa methamphetamine
ay parang death sentence sa kanya.
Convicted drug dealer siya.
Lalampas sa buhay niya ang sentensiya niya,
kaya diniskartehan namin
na iparamdam sa kanya
na kung gusto niyang makipagtulungan sa amin,
bukas kami sa gano'n.
Pero Mafia ang buhay niya
at di siya inaasahang magsalita.
Kaya tumaas ang pressure na mahuli namin si Merlino.
Pakiramdam namin na may kulang pa kami.
Nakasalalay na ngayon kay Mike McGowan ang lahat.
Hindi nasiyahan ang US Attorney's Office
na idinawit namin si Luisi sa cocaine deal,
kahit siya ang nag-set up no'n at may ebidensiya sa phone call.
Pero sinabi ko rin sa kanila
na imposibleng literal na hahawakan ni Luisi ang cocaine.
Gano'n mag-isip talaga ang mga boss
na kapag hindi nila hinawakan, ligtas sila.
Ang plano namin no'n na kung makakabili pa kami ng cocaine,
susubukan kong bayaran nang personal si Luisi.
-Nasa phone ako. Susunod na lang ako. -Okay.
No'ng araw na 'yon, nasa opisina ako, at gaya ni Carrozza no'ng April,
may kumatok sa pinto ko.
Si Tommy Wilson, tauhan ni Luisi.
-Sumakay ako ng tren. -Musta ba?
Ayos lang. Grabe lang.
May problema ba?
Wala. Wala naman, Mike.
May dalang paper bag si Wilson.
May isa pang kilo ng cocaine sa loob.
-Ito 'yong magandang klase, tama? -Oo.
Magiging masaya ang bibili. Solid 'yang coke na 'yan, e.
Pumasok siya sa opisina, kumuha ng isang kilo ng cocaine mula sa bag,
at inilagay sa bag na binigay ni Mike.
Walang magiging pagdududa ro'n.
-Darating ba si Bobby? -Hindi.
Kakausapin ko sana, e.
Gusto naming masiguro na si Luisi ay may kinalaman talaga sa delivery.
Kaya nang tumawag si Luisi,
sinabi ko sa kanya na wala akong tiwala kay Wilson pagdating sa pera.
I-meet niya na lang ako sa labas ng opisina ko.
Special Agent Robert Callen.
Nandito kami sa may 171 Milk Street,
mga 2:05 p.m. na,
nagvi-video ng undercover agent
sa intersection ng Milk at India Street, Boston, Massachusetts.
Darating si Mike nang maaga bilang undercover agent.
Gusto niyang ma-check na magiging komportable siya ro'n.
Magandang lokasyon 'to. May mga taong naglalakad sa paligid.
Walang makakapansin sa amin.
Sa loob ng isang oras, dumating si Luisi, naglalakad.
Ito na ang tsansa namin
para mahuli si Luisi na tumatanggap ng drug money.
Nang iaabot ko na sa kanya ang 24,000,
may humarang na van sa surveillance post.
Kaya di ko muna inabot ang pera.
Pagkaalis ng van,
saka ko siya binayaran.
Kuhang-kuha 'yon namin 'yon.
Mga 2:10 p.m.,
umalis na si Bobby Luisi pagkatapos ng pickup
mula sa undercover agent namin sa isang Dodge pickup truck.
Ayos na ayos 'yon. Home run na 'to.
Nahuli na namin siya.
Nakuha sa tape na tumatanggap si Luisi ng cocaine money.
Nagpasya ang US Attorney's Office
na may sapat nang ebidensiya para magpatuloy.
May ebidensiya kami ng mabibigat na krimen,
racketeering, drug trafficking,
at ngayon, sa wakas, maaaresto na si Joey Merlino.
Kaninang alas-siyete ng umaga,
pumunta ang FBI sa isang second-floor apartment
at inaresto ang 37 taong gulang na si Joey Merlino.
Ba't di n'yo ibalita na nag-issue ng warrant na walang kalaman-laman?
-Magkamag-anak ba kayo? -Ako ang nanay.
-Kayo ang nanay? -Layas!
Wala na siya sa lansangan,
gaya ng karamihan sa mga kasamahan at miyembro
na bumubuo sa liderato ng Philadelphia Mob.
Narito kami para ibalita ang pag-aresto sa 11 indibidwal,
kabilang si Joseph Merlino,
matapos ang masusing imbestigasyon
sa mga gawain ng La Cosa Nostra.
Pinaniniwalaan na nagsabwatan sina Merlino at tatlo pa
para magbenta ng cocaine.
Nagbenta sila ng cocaine
sa isang indibidwal na, sa katunayan, ay isang undercover agent ng FBI.
Matagal na panahon nang nakakubli sa anino ng Mafia ang Philadelphia.
Baka oras na para makita naman ang liwanag.
Malaking bagay 'yon.
Haharapin na ni Merlino ang hustisya.
Matapos arestuhin si Merlino,
pumunta raw ako sa Camden County courthouse.
Dinala si Ralph Natale sa isa sa mga witness room.
Sinabi niya sa akin na gusto niya raw makipagtulungan.
Di ako makapaniwala ro'n.
Si Ralph Natale ang unang Mob boss
sa kasaysayan ng American Mafia
na makikipagtulungan sa amin.
Tinanggap namin 'yon.
Naisip ni Ralph Natale na kung mahatulan siya sa drug case,
makakatanggap siya ng sentensiya
na magiging mahirap para sa kanya na makalabas pa ng kulungan.
'Yong pakikipagtulungan ni Natale sa amin ang worst-kept secret sa mundo.
Ayon sa law enforcement, marami raw ibinabahagi si Natale.
May mga nababanggit siya tungkol sa Mob murders at gawain nila.
Si Ralph, ahas at traydor.
Nakakasuka lang.
Buti na lang di siya kasama do'n sa Vietnam.
Kundi, baka isinuko na niya ang buong United States.
Di ko maintindihan.
Higit sa 32 taon ako pero ni minsan di ko naisip na maging ahas.
Ayoko sa mga ganyan. Di ko sila matiis.
Maraming ahas ngayon, may mga podcast pa sila.
Sa pagbaligtad ni Ralph, nadagdagan ang murder at attempted murder
sa mga kaso laban kay Merlino at sa mga tauhan niya.
Ngayon, kailangan naming patunayan ang mga ibinibintang namin sa kanila
sa harap ng jury na may 12 katao na walang alam sa mga nangyari.
-Mag-ingat ka. -Joey, kumusta?
Kung malaki na 'yong Stanfa trial, mas malaki pa 'to.
Ang daming media.
Kumusta ka ngayon?
-May gusto ka bang sabihin? -Wala.
Ang hirap makakuha ng upuan.
Dahil ang Mob boss na si Ralph Natale ay tetestigo
laban kay Joey Merlino at sa mga kasamahan niya.
Tinawag si Ralph sa witness stand.
Ang hamon ngayon, ibahagi ang testimonya niya
na papaniwalaan ng jury.
Miyembro ka ba ng sindikato?
Oo, kasali ako.
-Ano'ng pangalan ng sindikatong 'yon? -La Cosa Nostra.
Ano ang Cosa Nostra?
Ticket sa impiyerno ang Cosa Nostra.
Kahit pangingikil o pambubugbog,
o pagpatay,
kapag umangat ka sa posisyon ng boss,
ikaw ang maghahari sa lahat.
Si Joey Merlino 'yon.
Umamin ang 65-anyos na si Natale sa pagpatay sa dalawang tao.
Nakipagsabwatan daw siya sa kapwa mobster para pumatay ng anim pa.
Idinetalye pa ni Natale ang kanyang Mob initiation ceremony.
Sabi niya na walang iba kundi si Joey Merlino
ang nag-administer ng kanyang secret oath sa Mafia.
Si Ralph Natale ay isang piraso lang ng puzzle.
Pero kailangang makita ang buong larawan para makapag-convict.
Gamit ang videotape ni Mike
at ang wire kay Previte,
mukhang sapat na 'yon.
Kailangan naming maghintay ngayon sa magiging hatol ng jury.
Apat na buwang trial 'yon
at nang bumalik na ang jury para sa kanilang hatol,
masasabi kong nakakagulat 'yon.
Si Joey Merlino, ang batang siga na Mob boss,
ay makukulong ngayong gabi pero hindi habambuhay.
Sa nakakagulat na desisyon,
ibinasura ng jury ang mga kaso ng murder at drug-dealing
at hinatulan si Merlino at mga kasamahan niya ng racketeering.
Na-convict si Joey sa extortion, loan-sharking, at gambling
pero hindi sa mga murder, attempted murder, o drugs.
Natalo sila sa drug dealing case dahil malabo ang dating ni Joey sa tape.
Magagawa mo ba para sa kanya?
Di malinaw kung ano ang tinutukoy ni Joey.
Saan sa tape ang pagbanggit niya ng cocaine?
Nalusutan ni Joey ang drug case
kahit ang mga kasama niya sa Boston ay na-convict.
Ibinasura ng mga hurado ang testimonya ng Mob boss at informant, Ralph Natale,
nang mapawalang-sala si Merlino at anim na codefendant niya
sa 11 Mob hits o attempted murders.
Nakaapekto kay Ralph ang kanyang mga krimen.
Habambuhay ang hinaharap niya
at naramdaman ng jury na gagawin niya ang kahit ano para maiwasan 'yon.
Makikita 'yon sa naging hatol.
Nadismaya kami na di nahatulan sa murder at drug charges.
Pero sina Joey Merlino at iba pa ay may sentensiya
ng aabot sa 14 na taon sa federal prison.
Mas ligtas na ang lungsod nang nasa kulungan na si Merlino.
Ang mga boss ay patay na o nakakulong. Gano'n lang kasimple.
Siguradong tuloy-tuloy 'yan.
Ipagpapatuloy namin ang imbestigasyon sa organized crime
at papanagutin ang mga dapat managot.
Ang tagumpay ng feds no'ng panahong 'yon
na magkakasunod,
ay tagumpay para sa law enforcement laban sa organized crime.
Ang bawat conviction ay nagpapahina sa crime family.
May Mob pa rin ba hanggang ngayon? Oo, meron pa.
Pareho pa rin ba ang impluwensiya nito? Kumikita pa rin ba?
Parehong karahasan at pagpatay pa rin ba ang ginagawa nila?
Hindi, di na gano'n.
No'ng 1990s,
pinabagsak ng FBI ang liderato ng Philadelphia Mob
kabilang ang ilang miyembro at associates nito.
Nasira ang Philadelphia Mafia at di na naging gaya ng dati.
NASENTENSIYAHAN SI RALPH NATALE NG 13 TAON SA KULUNGAN
PARA SA DRUG DEALING, RACKETEERING, AT BRIBERY.
NATAPOS NIYA ANG ANIM NA TAON AT NAMATAY NOONG JANUARY 2022.
NATAPOS NI JOEY MERLINO ANG 11 TAON NG KANYANG 14-TAON NA SENTENSIYA.
PINALAYA SIYA NOONG 2011.
BINABANTAYAN PA RIN SIYA NG FBI NGAYON.
Nagsalin ng Subtitle: Michael Manahan